”સીએસી દ્વારા ફરીથી કોચ બનાવવાનો પ્રસ્તાવ આપીને વિશ્વાસ દેખાડવા બદલ આભાર. પાછલા એક વર્ષની સફળતાનો શ્રેય કેપ્ટન, આખી ટીમ, કોચિંગ અને સપોર્ટ સ્ટાફને જાય છે. મને પહેલી વાર ગઈ કાલે બીસીસીઆઇએ જણાવ્યું કે કેપ્ટનને કોચ તરીકે મારી કાર્ય પ્રણાલી અને ભવિષ્યમાં ટીમ સાથે કામ કરવાથી સમસ્યા છે. મને આશ્ચર્ય થયું, કારણ કે મેં હંમેશાં કોચ અને કેપ્ટનના દાયરાનું જ ધ્યાન રાખ્યું છે. બીસીસીઆઇએ કેપ્ટન અને મારા વચ્ચેની ગેરસમજનો ઉકેલ લાવવાનો પ્રયાસ કર્યો. મેં જ્યારે કોઈ ઉકેલ નીકળતો ના જોયો ત્યારે મેં પદ છોડવું વધુ યોગ્ય માન્યું. મેં પ્રોફેશનલ, શિસ્તબદ્ધ, સમર્પિત અને ઇમાનદારીથી કાર્ય કર્યું.